രാജ്യത്തിന്റെ സ്വപ്ന പദ്ധതി ഐ എന് എസ് വിക്രാന്ത് ട്രയല് റണ്ണിനായി കടലിലിറക്കി ഇന്ത്യ തദ്ദേശീയമായി നിര്മ്മിക്കുന്ന ആദ്യ വിമാനവാഹിനി കപ്പല് ഐ എന് എസ് വിക്രാന്ത് ട്രയല് റണ് നടത്തി. ആറ് നോട്ടിക്കല് മൈല് ദൂരമാണ് കപ്പല് സഞ്ചരിക്കുക. ചരിത്ര ദിനമെന്നാണ് നേവി ഈ ദിവസത്തെ വിശേഷിപ്പിച്ചത്. കൊച്ചിയുടെ പുറങ്കടലിലാണ് കപ്പല് ഇപ്പോഴുള്ളത്. കൊച്ചിയുടെ പുറങ്കടലിലാണ് കപ്പല് ഇപ്പോഴുള്ളത്. മെയ്ക് ഇന് ഇന്ത്യ പദ്ധതിയിലൂടെയാണ് ഐ എന് എസ് വിക്രാന്ത് നിര്മ്മിച്ചത്. കൊച്ചി തീരത്തുനിന്ന് രാവിലെയാണ് കപ്പല് കടലിലേക്ക് നീങ്ങിയത്. ആറു നോട്ടിക്കല് മൈല് മാറിയാണ് നിലവില് പരിശോധനകള് . ഇത് വരും ദിവസങ്ങളിലും തുടരും. നാവിഗേഷന്, കമ്യൂണിക്കേഷന്, ഹള്ളിലെ യന്ത്രസാമഗ്രികള് എന്നിവയുടെ പരിശോധനയും നടക്കും. കപ്പലിന്റെ രൂപമാതൃകയും തദ്ദേശിയമായി തന്നെ വികസിപ്പെടുത്തതാണ്. വേഗത്തില് നീങ്ങാനും കടലിലെ ഏത് സാഹചര്യത്തെയും മുന്നില്ക്കണ്ട് മുന്നേറാനുമുളള കരുത്ത് ഈ കപ്പലിനുണ്ട്. പരാമാവധി മണിക്കൂറില് 28 നോട്ടിക്കല് മൈല് വരെ വേഗത കൈവരിക്കാനാകും. 262 മീറ്ററാണ് കപ്പലിന്റെ നീളം. വനിതാ ഓഫീസര്മാര് അടക്കം 1500 പേരെ ഉള്ക്കൊളളാനാകും. ഷിപ് യാര്ഡിന്റെ പരിശോധനകള് പൂര്ത്തിയാക്കിയശേഷമാകും ആയുധങ്ങള് സ്ഥാപിക്കുന്നതടക്കമുളള നടപടികളിലേക്കും പരിശോധനകളിലേക്കും കടക്കുക. 50 ലധികം ഇന്ത്യന് കമ്ബനികളാണ് ഐഎന്എസ് വിക്രാന്തിന്റെ നിര്മ്മാണം ഏറ്റെടുത്തത്. ഒരേ സമയത്ത് 30 വിമാനങ്ങളാണ് കപ്പലിന് വഹിക്കാന് കഴിയുന്നത്. Read Also: ഐഎന്എസ് വിക്രാന്ത് അടുത്ത വര്ഷത്തോടെ കമ്മീഷന് ചെയ്തേക്കും രാജ്യത്തിന്റെ സ്വപ്ന പദ്ധതിയായ യുദ്ധക്കപ്പലിന്റെ പുരോഗതി വിലയിരുത്താന് കേന്ദ്ര പ്രതിരോധ മന്ത്രി രാജ്നാഥ് സിങ് കൊച്ചിയിലെത്തിയിരുന്നു. സമുദ്രപ്രതിരോധത്തില് ആഗോള ശക്തിയാക്കി ഇന്ത്യയെ മാറ്റാന് ഐ എന് എസ് വിക്രാന്തിന് സാധിക്കുമെന്ന് രാജ്നാഥ് സിങ് പറഞ്ഞിരുന്നു. Read Also: ഐഎന്എസ് വിക്രാന്തിലെ മോഷണം മറച്ചുവെക്കാന് ശ്രമം നടന്നതായി എന്ഐഎ മോഷ്ടാവ് രാജ്യം വിട്ടിരിക്കാന് സാധ്യത